Source: http://docplayer.hu/62929-Engedmenyezes-kovetelest-engedek-at-masnak-pl-cegeknel-faktoralas.html
Timestamp: 2018-05-25 21:22:33
Document Index: 4883688

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

(Engedményezés: követelést engedek át másnak, pl.cégeknél faktorálás) - PDF
Download "(Engedményezés: követelést engedek át másnak, pl.cégeknél faktorálás)"
1 Szept óra Ptk. Vagylagos szolgáltatás: ha a felek a szerződés tárgyaként több szolgáltatást úgy jelöltek meg, hogy a szolgáltatások közül választani lehet, a választás joga - ha jogszabály kivételt nem tesz - a kötelezettet illeti meg. A kötelezettnek ez a joga a bírósági határozattal kitűzött teljesítés határidő elteltével a jogosultra száll át. (2) ha a jogosult választhatna, de a választással késedelembe esik, e joga a kötelezettre száll át. A vagylagos szolgáltatás megállapodáshoz konszenzus kell a felek részéről. Ha jól körülírt a szerződés, akkor nem lehet vagylagos a szerződés (pl. autóvásárlásnál). Pénztartozás, kamat (Ptk.231. ): Pénztartozást a teljesítés helyén érvényben lévő pénznemben kell megfizetni. A szerződéses kapcsolatban kamat jár. Magánszemélyek egymás közti szerződési viszonyában kamat csak kikötés esetében jár. Ha a szerződésben az egyik fél nem magánszemély, akkor a kamatot nem kell kikötni. A kamat mértéke megegyezik a jegybanki alapkamattal. A kamat számításakor az érintett naptári félévet megelőző utolsó napon érvényes jegybanki alapkamat az irányadó az adott naptári félév teljes idejére. A felek által túlzott mértékben megállapított kamatot a bíróság mérsékelheti. Harmadik személy javára szóló szerződés: (utalványozás) Ha a felek 3. személy részére teljesítendő szolgáltatásra kötöttek szerződést, e 3. személy csak akkor válik közvetlenül jogosulttá ha a felek ezt közvetlenül kikötötték. E joggal akkortól rendelkezik, ha a szerződésről őt valamelyik fél értesítette. (Engedményezés: követelést engedek át másnak, pl.cégeknél faktorálás) Semmisség, megtámadhatóság: Az érvénytelenség két formában jelentkezhet semmisségként v. megtámadhatóságként.
2 (a Béda jegyzetében található egy táblázat a kétféle érvénytelenségről) A létező szerződés valamely tv-ben meghatározott oknál fogva nem alkalmas joghatás kiváltására. Tárgyánál fogva semmis, pl. szerencsejáték Cselekvőképtelen személy szerződéskötése semmis. A semmis szerződés érvénytelenségére bárki határidő nélkül hivatkozhat. Megállapítására nincs eljárás, hivatalból történik. A megtámadható szerződés megtámadásának következtében megkötésének időpontjától kezdődő hatállyal érvénytelenné válik. A megtámadást egy éven belül írásban kell a másik féllel közölni, majd eredménytelenség esetén a bíróság előtt kell érvényesíteni. A megtámadási határidő megkezdődik a tévedés, megtévesztés, kényszer, fenyegetés hatása felismerésekor. Feltűnő értékkülönbözet esetén meg lehet támadni a szerződést. Érvénytelenségi ok: - a szerződési akaratban rejlő hiba (pl. cselekvőképtelen) - szerződési nyilatkozatban rejlő hiba (szóban nem lehet ingatlant eladni, szerződés semmis) - célzott joghatásban rejlő hiba (adott szerződés jogszabályba ütközik, teljesítése lehetetlen) Érvénytelenség jogkövetkezményei: A megtámadott szerződés esetén a szerződéskötés előtti állapotot kell visszaállítani. De van olyan szerződés ahol ez lehetetlen (pl. zongoraóra).ha harmadik személy a szerződés fennálltában jóhiszeműen bízott, a felektől a szerződésből eredő kárának (biztatási kár! Ez NEM kártérítés, utaló magatartás Ptk6. ) megtérítését követelheti. Szerződés módosítása: A felek közös megegyezéssel módosíthatják a szerződés tartalmát. De egymás jogos érdekeire tekintettel kell eljárni. Adásvételnél tájékoztatni kell a vevőt mindenről (zálogjog, tartozás, szolgalom van-e az ingatlanon...stb.) A bíróság is módosíthatja a szerződést, ha a felek tartós jogviszonyában valamelyik fél lényeges jogos érdekei sérültek. Tartozás elismerés: A tartozás elismerése a tartozás jogcímét nem változtatja meg, de az elismerőt terheli annak bizonyítása, hogy tartozása nem áll fenn. Megfordítja a bizonyítást. A tartozás elismerés írásbeli nyilatkozattal történik.
3 SZERZŐDÉST BIZTOSÍTÓ MELLÉKKÖTELEZETTSÉGEK: Foglaló 243. : Nagyon erős mellékkötelezettség. Járulékos jellegű, önállóan nincs funkciója. A szerződés megkötésekor a kötelezettségvállalás jelül foglalót lehet adni. Az pénzösszeget csak akkor lehet foglalónak tekinteni, ha ez a rendeltetése a szerződésből kétségtelenül kitűnik (bele kell írni a szerződésbe, hogy FOGLALÓ) A foglaló a vételárba beleszámít. Ha a szerződés olyan okból szűnik meg, amiért egyik fél sem felelős (pl.földrendés), vagy mindkét fél felelős, a foglaló visszajár. A teljesítés meghiúsulásáért felelős személy az adott foglalót elveszíti, a kapott foglalót kétszeresen köteles visszatéríteni. (ha én adom és én vagyok a hibás bukom a foglalót, ha a másik fél, akinek adtam akkor ő duplán adja vissza) Ha nagyon biztos vagyok a szerződésben akkor érdemes foglalót kikötni. A foglaló általában a vételár 10 %-a. A túl magas foglalót a bíróság mérsékelheti. Kötbér 246. : Akkor jár, ha valamelyik fél nem vagy nem szerződésszerűen teljesít. Kötbér után kamat kikötése semmis. Akkor is követelhetek kötbért, ha nem merült fel károm. Érvényesíthetem a kötbért meghaladó káromat és egyéb jogaimat is. A kötbért addig fizetik, míg nincs teljesítés. Pénztartozás késedelmes fizetése esetére a késedelmi kamat szabályait kell alkalmazni. A kötbér összege ne legyen túlzott, mert a bíróság mérsékelheti az összegét. Jótállás 248. (garancia): (Ez nem szavatosság!!---->itt nem kell bizonyítani, hogy nem az én hibámból történt a hiba) aki a jótállásra köteles a felelősség alól csak akkor mentesül, ha bizonyítja, hogy a hiba oka a teljesítés után keletkezett. A jótállás feltételeket köt ki, a felróhatóságnak szerepe van, Nem rendeltetésszerű használatnál nem jár jótállás. Ingóra, ingatlanra is lehet kötni. Bankgarancia 249. : A kedvezményezettnek nyújt garanciát. A bank erre kötelezettséget vállal, ez plusz kötelezettség. Magánszemélyek között ilyen nincs. A jogvesztés kikötése 250. :
4 A felek írásban megállapodhatnak abban, hogy a szerződésszegésért felelős fél elveszít valamely jogot v. kedvezményt, amely őt a szerződés alapján megilletné. Ha a jogvesztés a kötelezettet túlságosan sújtaná a bíróság a joghátrányt mérsékelheti. A Zálogjog (Ptk.251. ) Célja egy követelés biztosítása a zálogjoggal megterhelt (lekötött) vagyontárgy értéke által. A zálogszerződést írásban kell megkötni. A zálogjog tehát dologi hitelbiztosíték. Zálogjogánál fogva a jogosult másokat megelőző sorrendben (rangsorban) kielégítést kereshet a lekötött vagyontárgyból, ha a kötelezett nem teljesít. A zálogjog szerződést biztosító, járulékos jellegű jog. Nem lehet biztosítani olyan követelést/szerződést záloggal, ami eleve semmis. (...Bírósági úton nem érvényesíthető követelés zálogjoggal biztosítása semmis) A követelés átszállásával a zálogjog is átszáll az új jogosultra. A zálogjogot csak a követeléssel együtt lehet átruházni. A zálogjog tárgya lehet minden birtokba vehető dolog (ingó, ingatlan), vagy dolog módjára viselkedő valami (szellemi dolog). Nem lehet zálogjogot alapítani dolog egy részén. Ingatlan esetén csak önálló egységként nyilvántartott (ingatlan-nyilvántartás) egész ingatlanra, illetőleg az egész tulajdoni illetőségre létesíthető. Ha követelés biztosítására több dolgot terhel a zálogjog, kétség esetén minden zálogtárgy az egész követelés biztosítására szolgál. Ha a zálogtárgyak több személy tulajdonában vannak egymás közti viszonyukban a zálogtárgyak értékének arányában kötelesek helytállni. A zálogjog a zálogtárgy hasznaira is kiterjedhet. A jó zálogtárgy az, amiből jó pénzt lehet csinálni, forgalomképes. A kárveszélyt a zálogtárgy tulajdonosa viseli, hasznait pedig szedheti. Felelősséggel tartozik érte,de nem az övé. Van - kézizálog (zálogtárgy, pl. zaci) jelzálog (ingatlan) Kézizálog: A zálogszerződésen kívül, a zálogtárgy átadása is szükséges. A kézizálogjog jogosultja a zálogtárgyat köteles épségben megőrizni, a zálogjog megszűnésekor azt a zálogkötelezettnek visszaadni. A jogosult a zálogtárgyat külön rendelkezés hiányában nem használhatja, nem hasznosíthatja, de hasznait jogosult és köteles beszedni. A hasznok elsősorban a kiadások fedezésére szolgál. A jogosult a hasznokról köteles elszámolni. A kézizálogjog megszűnik, ha a kézizálogjog jogosultja a zálogtárgyat a tulajdonosnak visszaadja.
5 Jelzálog: Jelzálog esetén a zálogtárgy a zálogkötelezett birtokában marad, jogosult azt használni, de köteles annak épségét megőrizni. Ingatlant csak jelzálogjog alapítás útján lehet elzálogosítani. Ezt az ingatlan-nyilvántartásba is be kell jegyezni. Óvadék (kaució, Ptk.270. ) Óvadékul pénz, takarékbetétkönyv, értékpapír szolgálhat. Ha az óvadék tárgya más dolog, a zálogjog szabályait kell alkalmazni. Az óvadék dologi hitelbiztosíték.. Általában átadják a jogosultnak (mint a foglalót, kézizálogot), a jogosult közvetlenül kielégítheti az igényét (szemben a záloggal). Kezesség (Ptk.272-től) A kezességi szerződéssel a kezes arra vállal kötelezettséget, hogy amennyiben a kötelezett nem teljesít, maga fog helyette a jogosultnak teljesíteni. Kezességet írásban lehet érvényesen vállalni. A kezes pozíciója rossz. A kezes kötelezettsége nem válhat terhesebbé, mint amilyen elvállalásakor volt, azonban kiterjed a mellékszolgáltatásokra is. A kezes a perköltségekért és a végrehajtási költségekért csak akkor felel, ha a keresetindítás előtt őt a teljesítésre felszólították. A bírósági úton nem érvényesíthető követelés kezesével szemben a követelést bírósági úton nem lehet érvényesíteni. Sortaró kezesség: normál kezes...kezesek. A kezes mindaddig megtagadhatja a teljesítést, amíg a követelés a kötelezettől és az olyan kezesektől, akik őt megelőzően rá tekintet nélkül vállaltak kezességet behajtható. A jogosultnak végig kell zongorázni a kezeseket, nem lehet átugrani egy kezest sem. A kezes nem követelheti, hogy a jogosult a követelést először a kötelezettől hajtsa be (készfizető kezesség), Át lehet lépni, ha a felek így állapodtak meg, vagy a kezességet bank vállalta, vagy a kezességet kár megtérítéséért vállalták.. A teljesítés (Ptk től) A szerződéseseket tartalmuknak megfelelően, a megadott helyen, időben, módon kell teljesíteni. Ha a teljesítés megtörtént akkor a mellékkötelezettségek megszűnnek. A teljesítés helye: A teljesítés helye a kötelezett lakóhelye, székhelye, kivéve ha jogszabály másként nem rendelkezik.
6 A teljesítés ideje: Az az időpont, amit a szerződésben kikötöttek. A kötelezett a határnapot megelőzően csak a jogosult beleegyezésével teljesíthet. De pénztartozásnál kötelező vagyok elfogadni idő előtt is. Ha idő után teljesít akkor a kötelezett késedelembe esik. Ennek jogkövetkezményei vannak. A jogosult is tud késedelembe esni. Meg kell vizsgálni, hogy a teljesítés késedelme kinek a hibájából történt. Kármegosztás. Ha nincs meghatározva a teljesítés ideje akkor egy fontos dolog kimaradt a szerződésből. Ilyenkor bármelyik fél bármikor kérheti az egyidejű teljesítést (én felszólítom, hogy most teljesítsen, de akkor nekem is most kell teljesítenem) Ingyenes szerződésnél (ajándékozás) fel lehet azonnal szólítani a teljesítésre. Életjáradék, tartási járadék szerződésnél előre kell fizetni. Bérleti szerződésnél ha nem kötjük ki akkor előre jár. Szerződésben bárhogy kiköthetem a teljesítés idejét. A teljesítés módja: A jogosult a lehető legrövidebb idő alatt köteles meggyőződni arról, hogy a teljesítés időben és megfelelő minőségben teljesült-e. Itt lehet kikötni a kötbért is a szerződésben. Ha a kötelezett nem teljesít lehet objektív szerződés szegés: Felróhatóság- nem érdekel, hogy miért nem teljesített. Szubjektív szerződésszegés: - milyen úton jutott el oda, hogy nem teljesített, volt -e felróhatóság? Bírósági letétbehelyezés (Ptké.51. ): Az adott személy a teljesítés ellenértékét letétbe helyezi (letéteményes). Pernyertesség esetén meg van a fedezet. Vitás dolognál letétbe helyezést érdemes érni. Pénztartozás teljesítése (Ptk.292. ): A pénztartozás teljesítésének helye ha jogszabály kivételt nem tesz a jogosult lakóhelye, székhelye. A jogosult a határnapot megelőző teljesítést (előteljesítést) is köteles elfogadni. Ha a kötelezett kamattal és költséggel is tartozik, és a fizetett összeg az egész tartozás kiegyenlítésére nem elegendő, akkor kötelező sorrend: költség, kamat, tőke. (Ptk.293. ) Ha a kötelezettség jognyilatkozat adására irányul, a teljesítést a bíróság ítélete pótolja. A beszámítás (Ptk.296. ):
7 A kötelezett a jogosulttal szemben fennálló egynemű lejárt követelését a jogosulthoz intézett nyilatkozatával tartozásába beszámíthatja. (egynemű: pénz<--->pénz, áru<--->áru). Nem lehet beszámítást érvényesíteni olyan követelésre, amelynek az érvényesítése bírói úton kizárt (pl.szerencsejáték) Szerződésszegés (298. ) A szerződésszegésnek ára van: kötbér, óvadék, jogvesztés, kártérítés. 1. Jogszabálypár (kötelezetti késedelem, két oldalról nézi meg a kötelezett terheit) 299. Ha kötelezetti késedelem áll fenn, azaz a teljesítési idő lejárt eredménytelenül, nem teljesített, akkor a jogosultnak a késedelemből eredő kárát köteles megtéríteni. kivéve ha bizonyítja, hogy a késedelem elhárítása érdekében úgy járt el, ahogy az az adott helyzetben általában elvárható A jogosult függetlenül attól (objektív), hogy a késedelmét kimentette -e követelheti a teljesítést, vagy ha ez többé nem áll érdekében elállhat a szerződéstől. (ha elállok a szerződés a jövőre nézve szűnik meg)(pl. Objektív: karácsonyi képeslapot rendelek, de csak januárban kapom meg, akkor elállok a szerződéstől, mert már nem áll érdekemben ez a szerződés, nem érdekel, hogy miért esett késedelembe. Nem felróható neki, de engem nem érdekel, elállok. Késedelmi kamatot kérhetek). Szubjektív jogkövetkezményei: -kártérítés 299. (1) -veszélyviselés 299. (2) késedelmi kötbér 246. (1) (3) 247. (1) (2) objektív jogkövetkezményei: teljesítés követelése vagy elállás 300. (1) (2) kamat (301. (1)-(4) 2. Jogszabálypár A jogosult késedelembe esik, ha a teljesítést nem fogadja el, elmulasztja azokat az intézkedéseket, melyek szükségesek ahhoz, hogy a kötelezett megfelelően teljesíteni tudjon, nyugtát nem állít ki, értékpapírt nem adja vissza A jogosult köteles megtéríteni a kötelezettnek a késedelemből eredő kárát, kivéve, ha bizonyítja, hogy a késedelem elhárítása érdekében úgy járt el, ahogy az az adott helyzetben általában elvárható. A jogosult függetlenül attól, hogy késedelmét kimentette -e köteles a kötelezett felelős őrzéséből eredő költségeket megtéríteni, viseli a dolog megsemmisülésének, elveszésének
8 megrongálódásának veszélyét, mintha a teljesítést elfogadta volna. A késedelem idejére kamatot nem követelhet. A jogosult késedelme a kötelezett egyidejű késedelmét kizárja. Ahol fontos a határidő ott kössünk ki kötbért. Szubjektív jogkövetkezményei: -kártérítés 303. (1) objektív jogkövetkezményei: -költségtérítés, veszélyviselés, kamatkövetelés tilalma 303. (2) kötelezetti késedelem kizárása 303. (3) Hibás teljesítés (Ptk.305. ): Ha a szerződés teljesedik ugyan, de nem úgy ahogy kéne, akkor beszélünk hibás teljesítésről. -jogi és kellékhiba (ha a teljesítés nem felel meg a jogszabályban, vagy a szerződésben meghatározott tulajdonságoknak) -fizikai, mennyiségi, minőségi hiba, aliud szolgáltatás (hibás teljesítés lehet egy dolog szakszerűtlen összeszerelése is, ha a szerelés szerződéses kötelezettség) A kötelezett a hibás teljesítésért felelősséggel tartozik, kellékszavatosság. Hibás teljesítés esetén a jogosult kérhet: -árleszállítást -kijavítást -kicserélést -szerződéstől elállhat 6 hónap van rá, objektív határidő (felróhatóságra tekintet nélküli, kimentést nem tűr el) 306/A. A jogosult a választott szavatossági jogáról másikra térhet át. Az áttéréssel okozott kár köteles megtéríteni, kivéve ha az áttérésre a kötelezett magatartása adott okot, vagy az egyébként indokolt volt. Ha a jogosult sem úgy járt el ahogy a szerződés kívánna a fentiek választási jogát elveszíti.
9 A teljesítés lehetetlenné válása (Ptk.312. ): Ha a teljesítés olyan okból vált lehetetlenné, amelyért egyik fél sem felelős, a szerződés megszűnik. A teljesítés lehetetlenné válásáról tudomást szerző fél azonnal, haladéktalanul köteles a másik felet értesíteni. (Pl. autóvásárlás előtt ellopják az autót, de én hitelt veszek fel, károm keletkezik, a másik félen követelhetem) Ha a kötelezett felelős, a jogosult a teljesítés elmaradása miatt kártérítést követelhet. Ha a jogosult a felelős a kötelezett szabadul tartozása alól, és követelheti kárának megtérítését.
KÖZJEGYZŐK KÖZLÖNYE. A Magyar Országos Közjegyzői Kamara szakmai folyóirata 2014 / 5. szám 2014. szeptember / október
KÖZJEGYZŐK KÖZLÖNYE KÖZJEGYZŐK KÖZLÖNYE A Magyar Országos Közjegyzői Kamara szakmai folyóirata 2014 / 5. szám 2014. szeptember / október 5. oldal Nyerges József Szerződést biztosító mellékkötelezettségek